             5.4  PREOTI ORTODOCSI:
    CALUGARUL SOFRONIE SI PROTOPOPUL 

                                  VASILE DAMIAN     

Biserica apostolica a romanilor din Muntii Apuseni se pierde in negura timpului contopindu-se cu plamadeala noastra nationala. Este balsamul cel mai pretios pentru sufletul nostru mai ales in veacurile de umilinta , de durere ,de mucenicie ,dar niciodata in rusine , caci prin ea ne-am iubit legea stramoseasca , limba  noastra, mai mult ca orice bun ..
Aici in Muntii Apuseni s-a inchegat taria si unitatea neamului , aici au fost adapostiti o mie de ani stramosii nostri , retragandu-se din calea puhoaielor barbare..

Dupa cucerirea Transilvaniei de catre unguri, dupa excluderea majoritatii populatiei din viata politica , dupa inchiderea cailor spre cultura , dupa modul neuman si salbatic de a trata pe slujitorii altarului rau chinuiti sa aduca prin slujba lor  mangaiere si intarire in constiinta romanilor , dusmanii cautau solutii de defaimare a neamului nostru. Intrebarea este fireasca. N-a fost suficient ca bogatia motilor  si a zarandenilor –aurul- scos din fundul pamantului cu pretul vietii atator romani a impodobit si impodobeste si azi palatele unor imperii de mult disparute in timp ce Muntii Apuseni au ramas neschimbati de la facerea lumii si asta ne obliga sa o adaugam la suferinta dezbinarii religioase realizata in anul 1700. Aceasta nu a fost facuta in scopul accentuarii sanatatii morale si nici a intensificarii vietii nationale ,‘’ trambita’’ puternica a habsburgilor a fost repede inteleasa de sufletul neprihanit si cinstit al romanilor.Atacul s-a produs asupra bisericii ortodoxe stramosesti. Se stie ca romanul este indelung rabdator.Istoria ne arata ca rabdarea are limite si din cand in cand se ivesc scadentele. In timpul imparatesei Maria Tereza romanii ortodocsi ai Muntilor Apuseni si alti transilvaneni , nu urmeaza linia pasnica de supunere fata de imparatul Habsburg
Indemnati de Stan Popovici cunoscut sub numele de Sofronie,romanii din Muntii Apuseni se rascoala la inceputul anului 1760 marturisind ca nu accepta unirea cu biserica Romei. Sofronie este unul din cei mai insufletiti aparatori ai credintei ortodoxe de la mijlocul veacului 18. Cu un mare curaj  demn de toata lauda  Sofronie infrunta toata atotputernicia suveranei Maria Tereza promovatoarea catolicismului , reaprinzand si intarind in suflete focul ortodoxiei.S-a nascut intr-o familie preoteasca din satul Cioara [azi Salistea] primind  la botez  numele de Stan .Probabil a invatat carte in familie sau la vre-un schit romanesc., dupa care a fost hirotonit preot de mir in satul sau.Ramas vaduv, s-a calugarit probabil la Cozia . Reintors la Cioara si-a facut un mic schit in mijlocul codrului aproape de satul sau.Acolo a si locuit rugandu-se lui Dumnezeu pentru sufletul lui..Tot acolo a scolit si vreo 3-4 copii in mod gratuit.In primavara anului 1757 primarul ungur din Vintul de jos insotit de alti 12 unguri au distrus schitul si chiliile din jur.A scapat fugind si pribegind prin mai multe sate.Era tocmai vremea cand actiunile represive impotriva preotilor si credinciosilor ortodocsi atinsese punctul culminant . Intr –un impresionant memoriu din 1757 credinciosii ortodocsi declarau ‘’a venit vremea ca ne-am dus la mormintele mortilor si am zis; IESITI AFARA DIN GROPI SA INTRAM NOI CA NU MAI PUTEM RABDA PEDEPSELE CE VIN DE LA POPII UNITI SI DE LA DOMNII TARII. Pe multi nu ii doare de noi , nici pe domnii sasesti , nici pe domnii secuiesti, nici pe cei unguresti. Ca toate temnitele le-au umplut de noi pentru legea cea greceasca , atata ne-au pradat venind cu catane pe capul nostru cat nu stim cu ce o sa platim portie imparatului.
In 1759 Sofronie apare in Ardeal agitand ortodocsii impotriva unirii cu Roma.

Datata la 6  octombrie 1759  proclamatia lui Sofronie  facea cunoscut locuitorilor din Brad ca regina a lasat deplina libertate de a fi unit sau neunit , proclamatia ajungand in mainile guvernatorului Transilvaniei. Ea este trimisa in copie autoritatilor comitatului Hunedoara. Acestia reusesc sa il aresteze in preajma Craciunului 1759 si-l intemniteaza la Bobalna.
In februarie 1760 circa 600 de tarani condusi de preotul Ioan din Saliste , unul din colaboratorii lui apropiati, reusesc sa il elibereze prin forta. El pleaca apoi spre Golgota suferintelor si nedreptatilor neamului romanesc . Calugarul Sofronie a intrat in Muntii Apuseni prin Zlatna in 21 aprilie 1760. Slujitorii minelor s-au speriat si au tras clopotele in dunga . A vorbit zlatnenilor in graiul lor simplu , trezind in sufletul acestora dorul libertatii.Inima rascoalei lui Sofronie a fost domeniul areal al Zlatnei . De aici se indreapta spre Abrud  si localitatile din jur . Ingrijorat de amploarea miscarii calugarului Sofronie , cancelarul aulic Bethleem Gabor hotaraste prinderea si arestarea lui.Au fost  alarmate si autoritatile centrale , incat la conferinta ministeriala de la Viena s-a cerut arestarea, intemnitarea si executarea lui. Husarii sositi la Abrud in vederea executarii ordinului afla ca in biserica ortodoxa de acolo  s-au ascuns primarul Gavril Rusu [ un strabun al lui Ioan Rusu Abrudean] impreuna cu calugarul Sofronie. Husarii sparg usa  incuiata a bisericii , ii prind pe cei doi . ii leaga strans pe doi cai gasiti in pripa si pornesc spre cetatea din Alba Iulia. Primarul Gavril Rusu este eliberat de abrudeni in timp ce Sofronie este escortat de catre o garda a armatei habsburgice alcatuita din 43 de husari sub comanda locotenentului Halmagy . La 1 august 1760 , la intrarea in Zlatna 7000 de moti din imprejurimile localitatii au eliberat pe aparatorul credintei stramosesti- calugarul Sofronie.
Toti eliberatorii s-au declarat ortodocsi. Dupa cateva zile Sofronie ii cere directorului minelor din Zlatna , Keyliny si unui alt functionar superior sa plece la Sibiu si sa obtina de la guvern punerea in libertate a tuturor preotilor ortdocsi.In cateva zile toti preotii au fost eliberati.

Aceasta biruinta asupra uniatiei s-a transformat in sarbatoare , asa incat in zilele de 10-11 august 1760 , miile de oameni adunati in Zlatna , impreuna cu un sobor de preoti  au tinut primul sinod al ortodoxiei ,alcatuind  un memoriu catre imparateasa Maria Tereza si catre guvernul ardelean. In acest memoriu se cerea ; episcop ortodox , restituirea bisericilor si sediilor parohiale luate de preotii uniti , eliberarea celor inchisi pentru credinta ortodoxa , si respectarea libertatii religioase . Un moment de o importanta covarsitoare , ca rezultat al luptei si sacrificiului  ortodocsilor ardeleni ,a fost sinodul general national de la  Alba Iulia  din 14-15 februarie 1761.
Deoarece  miscarea condusa de calugarul Sofronie a cuprins intraga Transilvanie , guvernatorul Kemeny raporteaza cancelariei din Viena  ca  excesele lui Sofronie se amplifica zilnic  si reclama o atentie marita. Conferinta ministeriala de la Viena hotaraste ca noul comandant al fortelor militare din Transilvania sa fie generalul Bucov. Cuviosul Sofronie trece in Tara Romaneasca . In 1762 , Sofronie adreseaza o proclamatie catre saracimea iobaga  din Transilvania. Paza la hotarele Transilvaniei este marita si se fixeaza un premiu de 100 de galbeni pentru cel care il va prinde. Un temei serios , se pare ca au avut autoritatile militare in 1765 , cand au incercat sa il prinda in Muntii Apuseni. Printr-o scrisoare a functionarului cameral din Zlatna , Stefan Mihaloczi , comandantul militar din Sibiu este instintat de prezenta in Muntii Apuseni a calugarului Sofronie , a preotului Gheorghe si a inca unui preot, conducatorii rascoalei din 1750-1761.Imediat se da alarma. Comandantii unitatilor militare primesc ordine confidentiale de a incercui regiunea Abrud , recomandandu-se cele mai mari precautiuni pentru a preveni o noua rascoala. Alaturi de Sofronie se afla preotul Aron din Cib si preotul Teodosie.In executarea acestui ordin  capitanul Hanner raporteaza ca Sofronie a plecat din Almasul Mare  fiind urmarit pas cu pas de informatori siguri. Schimbandu-si noaptea hainele calugaresti , a reusit sa dispara fara urma.Acum 350 de ani Sofronie a ales Zlatna ca centru  al luptei pentru combaterea uniatiei. Pentru el,catolicismul a insemnat sfarsitul ortodoxiei , sfarsit echivalent cu pierderea identitatii neamului romanesc.
Intram acum in cimitirul ortodox din Zlatna, cu gandul de a gasi monumente  funerare care sa ne aminteasca de acei inaintasi, care prin lupta si jertfa au dovedit dorinta unui neam greu incercat de a nu disparea din istorie. Ne oprim in fata unei cruci monumentale ,bine conservata, cu inscriptia descifrabila daltuita in marmura; “ George Damian , paroh greco-ortodox  nascut in Balsa 1829, decedat in iulie 1894 , servind cu zel pe altarul iubitei sale natiuni  timp de 42 ani  si sotia sa Ana Damian, nascuta Iancu 1831 , decedata la 22 mai 1895. Tribun al lui Avram Iancu””
Preotul George Damian slujitor al altarului bisericii ortodoxe din Zlatna a servit si cauza romanilor transilvaneni.A luptat alaturi de Axente Sever , eminentul strateg al lui Avram Iancu. In decursul revolutiei  ardelene din 1848 -1849 a fost si conducatorul unor atacuri directe  , la Almas si Izvorul Ampoiului.
Datoria fata de biserica , fata de credinciosi, dar si faclia aprinsa a sentimentelor nationale a fost preluata de fiii  lui.Pe Vasile Damian protopop al Zarandului  Nicolae Iorga il caracteriza astfel “ El nu a vrut sa fie altceva decat slujitorul devotat si modest al neamului sau. Preot intre preoti luptator intre luptatori in ceasul biruintei comune.””

S-a nascut in Zlatna in 1855 , fiind botezat cu numele de Basiliu Remus. Absolvent cu “ eminenta” a liceului catolic din Alba Iulia , si-a continuat studiile la Academia Teologica Romana Ortodoxa  din Sibiu , apoi  la facultatea de filosofie din Viena , absolvita cu calificativul “suma cum laude”  . A fost ales presedinte al societatii ‘’ Romania Juna’’ . S-a intors printre motii sai , urcand foarte repede treptele ecleziastice , fiind hirotonisit , dupa numai doi ani de slujire ca paroh , ca protopopal Zarandului  de catre mitropolitul Miron Romanul , demnitate care o va pastra pana la stingerea din viata. 
A fost profesor si director al gimnaziului roman ortodox de 8 clase din Brad , presedinte al Reuniunii Invatatorilor din Comitatul Zarand , presedinte al departamentului Astra din Zarand , asesor consistorial , apoi deputat in sinodul arhidiecezan , fondator al Bancii Crisana din Brad.

A  fost propus de conferinta nationala a Partidului National , tinuta la Sibiu in 1905, drept deputat al romanilor in Parlamentul de la Budapesta . Rezultatul alegerilor a fost un triumf . 79,04% din totalul voturilor exprimate au fost obtinute de Vasile Damian . Puterea mintii si  inflacararea inimii a pus-o in idealul de dezrobire a regiunii noastr  incatusate –Transilvania.
Torentul vointei nationale il indeamna sa fie in fruntea zarandenilor pe campul lui Horia in Alba Iulia la 1 decembrie 1918 . A fost ales si in Marele  Sfat National ca semn de cinstire a luptei lui pentru dezrobirea Ardealului. 

La Tebea, la mormantul lui Avram Iancu , a primit juramantul de credinta al primilor recruti inrolati in armata Romaniei reintregite.

Originara din Zlatna , Eugenia Mazzuchi [ nepoata de sora a protopopului Vasile Damian] a fost casatorita cu marele compozitor si folclorist Tiberiu Brediceanu . , acesta avand ca sora pe Cornelia Blaga.

Ne cpleseste sentimentul  multumirii , stiind ca in pantheonul luptatorilor pentru tara , alaturi de Horia si de Iancu cu ai lui tribuni , impreuna cu faptuitorii Marii Uniri din 1918 se afla , intre nemuritori si zlatnenii  George si Vasile Damian.

                                         Melania Forosigan 
